31995D0178
L 117/35
JURNALUL OFÍCIAL AL UNIUNII EUROPENE
DECIZIA COMISIEI
din 12 mai 1995
de modificare a Deciziei 94/325/CE a Comisiei de stabilire a condițiilor speciale care reglementează importurile de produse pescărești și de acvacultură originare din Thailanda
(Text cu relevanță pentru SEE)
(95/178/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor sanitare pentru producția și introducerea pe piață a produselor pescărești (1), astfel cum a fost modificată ultima dată prin Actul de aderare a Austriei, a Finlandei și a Suediei, în special articolul 11 alineatul (5),
întrucât lista unităților autorizate de Thailanda pentru importul de produse pescărești și de acvacultură în Comunitate a fost stabilită de Decizia 94/325/CE a Comisiei (2), astfel cum a fost modificată ultima dată prin Decizia 94/704/CE (3); întrucât această listă poate fi modificată ca urmare a transmiterii unei noi liste de către autoritatea competentă din Thailanda;
întrucât autoritatea competentă din Thailanda a transmis o nouă listă în care au fost modificate coordonatele a două unități și data de valabilitate a autorizației pentru douăzeci și două de unități;
întrucât este necesară modificarea în consecință a listei unităților autorizate;
întrucât măsurile prevăzute de prezenta decizie au fost stabilite în conformitate cu procedura prevăzută de Decizia 90/13/CEE a Comisiei (4),
ADOPTĂ PREZENTA DECIZIE:
Articolul 1
Anexa B la Decizia 94/325/CE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 12 mai 1995.